### Vedtægter for:

# ”ADSL”

# Aalborgs Datalogiske StudenterLaug

**§ 1. Navn og tilhørsforhold**

§ 1.1 Foreningens navn er: ”ADSL” - Aalborgs Datalogiske StudenterLaug.

§ 1.2 Foreningens hjemsted er Aalborg.

**§ 2. Formål**

§ 2.1 Foreningens formål er at styrke de it-studerendes position ved de styrende organer ved Aalborg Universitet.

**§ 3. Medlemskab**

§ 3.1 Foreningen optager som medlem enhver, som aktivt ønsker tilknytning til studenterpolitisk arbejde, er studerende ved Aalborg Universitet, er studerende under Studienævn for Datalogi og som tilslutter sig foreningens formål.

**§ 4. Generalforsamlingen**

§ 4.1 Generalforsamlingen er foreningens øverste myndighed.

§ 4.2 Bestyrelsen indkalder via mail og opslag til generalforsamlingen med mindst 14 dages varsel. Ordinær generalforsamling afholdes hvert år senest i 10. måned (Oktober).

§ 4.3 Dagsorden for ordinær generalforsamling skal som minimum indeholde følgende:

1. Valg af dirigent

2. Årsberetning samt godkendelse heraf

3. Fremlæggelse af regnskab, budget, samt godkendelse heraf.

4. Indkomne forslag.

Forslag skal være indkommet senest en uge før generalforsamlingen.

5. Valg af bestyrelse

6. Valg af revisor

7. Eventuelt

§ 4.4 Alle beslutninger på en generalforsamling træffes ved almindelig stemmeflertal med undtagelse af vedtægtsændringer og beslutning om foreningens opløsning.

§ 4.4.1 Ved almindelig stemmeflertal skal min. halvdelen af de fremmødte medlemmer give accept til fremstillede forslag.

§ 4.5 Alle medlemmer har stemmeret.

**§ 5. Foreningens bestyrelse**

§ 5.1 Foreningens ledelse forestås af bestyrelsen, som vælges af generalforsamlingen.

§ 5.2 Bestyrelsen består af 5-9 medlemmer.

§ 5.3 Foreningens bestyrelse er på valg hvert år.

§ 5.4 Bestyrelsen konstituerer sig selv med formand, næstformand og kasserer og fastsætter selv sin forretningsorden.

$ 5.5 Formanden rekommenderes til at opstille som næstformand i Studienævn for Datalogi

§ 5.6 Bestyrelsen kan nedsætte arbejdsgrupper mm.

**§ 6. Tegningsret**

§ 6.1 Foreningen tegnes af formanden og kassereren for bestyrelsen i foreningen eller ved en af disses forfald af formanden eller kassereren i foreningen med 2 bestyrelses- medlemmer.

§ 6.2 Ved køb, pantsætning eller salg af fast ejendom kræves dog underskrift af den samlede bestyrelse.

§ 6.3 Ved beløb under 1.000 kr. kan kassereren alene underskrive

**§ 7. Kontingent**

§ 7.1 Foreningen opkræver ikke kontingent, da denne er for frivillige inden for de

studenterpolitiske organer.

**§ 8. Vedtægtsændringer**

§ 8.1 Vedtægtsændringer kræver et flertal på 2/3 af generalforsamlingens fremmødte

medlemmer.

**§ 9. Ekstraordinær generalforsamling**

§ 9.1 Indkaldelse sker, hvis et flertal af bestyrelsen ønsker det, eller hvis 1/3 af

medlemmerne ønsker det. Indkaldelse med dagsorden sker med mindst to ugers varsel og senest fire uger efter, at der er indgået ønske om det.

**§ 10. Regnskab og økonomi**

§ 10.1 Regnskabsår er fra 1-1 til 31-12.

§ 10.2 Det reviderede regnskab med kommende års budget skal være fremsendt til medlemmerne via mail senest 7 dage før den ordinære generalforsamling.

§ 10.3 Revision finder sted én gang årligt efter regnskabsårets afslutning. Uanmeldt

kasseeftersyn kan finde sted, når revisoren ønsker det.

10.4 Foreningen hæfter kun for sine forpligtelser med den af foreningen til enhver tid

tilhørende formue. Der påhviler ikke foreningens medlemmer eller bestyrelsen nogen

personlig hæftelse.

**§ 11. Opløsning**

§ 11.1 Opløsning af foreningen kræver et flertal på 2/3 af generalforsamlingens eller den ekstraordinære generalforsamlings fremmødte medlemmer. Opløsningen skal herefter godkendes på en efterfølgende ekstraordinær generalforsamling.

§ 11.2 Ved opløsning af foreningen skal foreningens midler overdrages til almennyttige formål.